Volta Ciclista: relació de carrers i espais on no es podrà aparcar
23 de agost de 2019

A pocs dies del pas de la Volta Ciclista per l'Eliana, reprenem la informació publicada el passat 5 d'agost: relació de carrers i espais on no es podrà aparcar.

Estos espais estaran degudament senyalitzats per la Policia Local.

El dimarts 27 d'agost es començaran a retirar els vehicles que romanguen aparcats en les següents zones:

\- Carrers del recorregut controlat (veure mapa)

\- Av. Corts Valencianes, des de la rotonda de l'Av. Camp de Túria fins a la rotonda del C/Romeral

\- Av. Alcalde Enrique Daries, des del C/Forces Armades fins al C/Gesmils

\- C/ Ave Maria, des del C/Francisco Alcaide fins al C/Forces Armades

\- C/València, des del C/Francisco Alcaide fins a l'Av. Corts Valencianes

\- Via de servei situada al mercat municipal

\- Aparcament de les Corts

El dimecres 28 d'agost, a les 12:45h, s'iniciarà el recorregut controlat de la 5a etapa de la Volta Ciclista al seu pas per l'Eliana, amb eixida en l'Av. Corts Valencianes núm.2 aproximadament, fins arribar al punt d'eixida oficial de l'escamot, situat en la CV-375 o Av. la Pobla de Vallbona, que creua amb l'Av. del Recreo. Per a la jornada s'establirà com a recinte tancat el tram de l'Av. de les Corts Valencianes que va des del c/ Romeral fins a l'Av. Alcalde Enrique Daries, que es destinarà a zona d'oci i muntatge.

Per tot això tal dia el mercat municipal romandrà tancat, i les zones d'aparcament més pròximes al centre urbà seran les del poliesportiu municipal, el centre esportiu Mandor, l'aparcament de les Neus i el de l'Estació, així com els carrers i zones urbanitzades més pròximes (Montesol, Masia del Pilar, Montealegre, els Taules, la Torre del Virrei, etc. ).

Cal destacar que el dia 27 la Volta Ciclista passarà també per l'Eliana, en concret per la CV-336, que connecta els municipis veïns de Riba Roja de Túria i Sant Antoni de Benaixeve. L'hora aproximada serà a les 15:45h.